# F E L H Í V Á S

**Tisztelt Ebtartó!**

Nagytőke község területén az állatok védelméről és kíméletéről szóló 1998. évi XXVIII. törvény 42/B §-a alapján kerül sor az ebek összeírására a jogszabályban meghatározott adattartalommal, ebrendészeti feladatainak elvégzése érdekében, illetve a veszettség elleni oltás járványvédelmi vonatkozásai miatt.

Az eb tulajdonosa, vagy az eb tartója az ebösszeíráskor köteles az adatlapon feltüntetett adatokat a települési önkormányzat rendelkezésére bocsátani ***(az adatszolgáltatási kötelezettség elmulasztása állatvédelmi bírságot vonhat maga után).***

Tájékoztatásul jelezzük, hogy **Nagytőke Község Önkormányzata** (az ebösszeírás adatai alapján) **jelenleg** **nem tervezi az ebrendészeti hozzájárulás bevezetését, egyetlen célja a törvényi előírásnak megfelelő nyilvántartás létrehozása, mely alapján az állat tartója és más személyek jogainak, személyes biztonságának és tulajdonának védelme, valamint az ebrendészeti és állatvédelmi feladatainak hatékony ellátása a célja.**

Az ebösszeíró adatlap további példányai beszerezhetők a Szentesi Közös Önkormányzati Hivatal Nagytőkei Kirendeltségén, illetve letölthetők a www.nagytoke.hu honlapról, illetve nyomtatással, fénymásolással sokszorosíthatók.

Az ebösszeíró adatlapot ebenként kell kitölteni és eljuttatni a Szentesi Közös Önkormányzati Hivatal Nagytőkei Kirendeltsége bejáratánál lévő postaládába.

**Az ebösszeíró adatlapok leadásának végső határideje**: **2021. szeptember 30.**

Tájékoztatjuk továbbá az ebtartókat, hogy a négy hónaposnál idősebb eb csak transzponderrel (mikrochippel) megjelölve tartható, ezért kérjük, hogy szíveskedjenek a transzponderrel még nem rendelkező ebeket magánállatorvosnál megjelöltetni.

***Amennyiben Nagytőke község közigazgatási területén nem tart ebet, illetve nincs a tulajdonában eb, ezt az adatlapot nem kell kitöltenie!***

(A kedvtelésből tartott állatok tartásáról és forgalmazásáról szóló 41/2010. (II. 26.) Korm. rendelet 17/B. §, 1998. évi XXVIII. törvény az állatok védelméről és kíméletéről 42/B. § előírásai szerint)

#### Szentesi Közös Önkormányzati Hivatal Nagytőkei Kirendeltsége